Georg Reinhold Skogh

Georg Reinhold Skogh (1661–1708) oli Skoghide aadlisuguvõsast pärit Rootsi sõjaväelane ja ooberstleitnant, kes osales Põhjasõjas ning juhatas aastatel 1704–1708 Liivimaa tragunieskadroni.

 Elulugu 
Georg Reinhold Skogh sündis 1661. aastal Peter ja Sofia Skoghi (sünninimega von Vietinghoff) peres.

1677. aastal astus Skogh Viiburi jalaväerügementi ning sai seal järgmisel aastal seersandiks. 1679. aastal oli ta Riia kubernerirügemendis lipnik. 1687. aastal ülendati ta leitnandiks ja hiljem ka kapteniks.

1701. aastal astus Skogh Liivimaa tragunieskadroni ja sai seal majoriks. 1704. aastal ülendati ta ooberstleitnandiks ning määrati eskadroni juhtima. Oma konfirmatsiooni sai ta kaks aastat hiljem. 

Georg Reinhold Skogh sai surma 1708. aastal Lesnaja lahingus.

 Abielu 
Gustav Reinhold Skogh abiellus 1699. aastal Margaretha Elisabeth Reuteriga. Abielust sündis neli last: Bernhard Reinhold, Carl Gustav ja veel kaks last.

 Viited 

 Kirjandus 
 Lewenhaupt, Adam. Karl XII:s officerare. Biografiska anteckningar. Lk 634. 1920.

Kategooria:Rootsi ooberstleitnandid
Kategooria:Põhjasõja Rootsi sõjaväelased
Kategooria:Sündinud 1661
Kategooria:Surnud 1708